
ŠIAULIŲ MIESTO SAVIVALDYBĖS KONSOLIDUOTŲJŲ FINANSINIŲ ATASKAITŲ UŽ 2024 METUS AIŠKINAMASIS RAŠTAS


I. BENDROJI DALIS

Šiaulių miesto savivaldybė (toliau – Savivaldybė) yra viešasis juridinis asmuo, turintis herbinį antspaudą ir sąskaitų bankuose. Savivaldybės kodas – 111109429. Menamas grupės kodas – M11. Savivaldybės veiklos sritis – Lietuvos Respublikos savivaldybių veikla. Buveinės adresas – Vasario 16-osios g. 62, LT-76295, Šiauliai. Savivaldybės atliekamos funkcijos apibrėžtos Lietuvos Respublikos įstatymais, Lietuvos Respublikos Vyriausybės nutarimais ir kitais norminiais teisės aktais. Veiklos rūšis: Lietuvos Respublikos savivaldybių veikla (kodas 75.11.20).
Reikšmingų įvykių, kurie gali turėti įtakos 2024 metų Savivaldybės veiklai, nebuvo.
Savivaldybės finansiniai metai sutampa su kalendoriniais metais.
Savivaldybės konsoliduotų finansinių ataskaitų rinkinys (toliau – KFAR) parengtas sukonsolidavus Savivaldybės kontroliuojamų viešojo sektoriaus subjektų (toliau – VSS), kurių sąrašas pateiktas finansų ministro 2024 m. gruodžio 31 d. įsakymu Nr. 1K-414 patvirtintoje 2024 m. konsolidavimo schemoje, 2024 m. finansines ataskaitas. 
Į šį ataskaitų rinkinį yra įtrauktos 93 Savivaldybės kontroliuojamų VSS (sąrašas pateiktas 1 lentelėje) finansinės ataskaitos už metus, pasibaigusius 2024 m. gruodžio 31 d. 
Savivaldybėje per 2024 m. įvyko šie pokyčiai: 2024 m. rugpjūčio 31 d. Šiaulių lopšelis-darželis „Auksinis raktelis“ baigė veiklą ir nuo 2024 m. rugsėjo 1 d. buvo prijungtas prie biudžetinės įstaigos Šiaulių Zoknių progimnazija. 2024 m. rugpjūčio 31 d. Šiaulių lopšelis-darželis „Žilvitis“ baigė veiklą ir nuo 2024 m. rugsėjo 1 d. buvo prijungtas prie biudžetinės įstaigos Šiaulių Medelyno progimnazija. 2024 m. liepos 4 d. Šiaulių miesto savivaldybės Tarybos sprendimu Nr. T-285 Šiaulių miesto savivaldybės švietimo centro pavadinimas pakeistas į Šiaulių švietimo kompetencijų centrą. 
2024 metais Savivaldybės kontroliuojamuose VSS vidutiniškai dirbo 6 677 darbuotojų, t. y. 267 darbuotojų daugiau, nei 2023 m.  

1 lentelė. Savivaldybės VSS įtraukti KFAR
Eil. Nr.	Subjekto tipas ir pavadinimas	Buveinės adresas
	Kontroliuojamos biudžetinės įstaigos
1	Šiaulių Didždvario gimnazija	Vilniaus g. 188
2	Šiaulių Juliaus Janonio gimnazija	Tilžės g. 137
3	Šiaulių „Romuvos'' gimnazija	Dainų g. 7
4	Šiaulių „Saulėtekio“ gimnazija	Lieporių g. 2
5	Šiaulių Lieporių gimnazija	V. Grinkevičiaus g. 22
6	Šiaulių Stasio Šalkauskio gimnazija	S. Šalkauskio g. 3
7	Šiaulių Simono Daukanto inžinerijos gimnazija	S. Daukanto g. 71
8	Šiaulių sporto gimnazija	Vilniaus g. 297
9	Šiaulių „Santarvės“ gimnazija	Vytauto g. 113
10	Šiaulių Dainų progimnazija	Dainų g. 45
11	Šiaulių Gegužių progimnazija	Dariaus ir Girėno g. 22
12	Šiaulių Gytarių progimnazija	Korsako g. 10
13	Šiaulių Jovaro progimnazija	Vytauto g. 132
14	Šiaulių „Juventos“ progimnazija	P. Višinskio g. 16
15	Šiaulių Vinco Kudirkos progimnazija	Dvaro g. 129
16	Šiaulių Medelyno progimnazija	Birutės g. 40
17	Šiaulių Ragainės progimnazija	Tilžės g. 85
18	Šiaulių Rasos progimnazija	Tiesos g. 1
19	Šiaulių Rėkyvos progimnazija	Poilsio g. 1
20	Šiaulių „Romuvos“ progimnazija	Dainų g. 13
21	Šiaulių Salduvės progimnazija	K. Kalinausko g. 19
22	Šiaulių „Sandoros“ progimnazija	K. Korsako g. 8
23	Šiaulių Zoknių progimnazija	Radviliškio g. 66
24	Šiaulių Centro pradinė mokykla	A. Mickevičiaus g. 9
25	Šiaulių „Saulės“ pradinė mokykla	Dainų g. 15
26	Šiaulių lopšelis-darželis „Drugelis“	Vilniaus g. 123A
27	Šiaulių "Spindulio" ugdymo centras	Dainų g. 96
28	Šiaulių Petro Avižonio ugdymo centras	Papilės g. 3
29	Šiaulių Dermės mokykla	Vytauto g. 235
30	Šiaulių „Ringuvos“ mokykla	Žaliūkių g. 76
31	Šiaulių „Santakos“ ugdymo centras	K. Kalinausko g. 17
32	Šiaulių lopšelis-darželis „Auksinis raktelis''	Radviliškio g. 86
33	Šiaulių lopšelis-darželis „Ąžuoliukas''	Rūdės g. 6
34	Šiaulių lopšelis-darželis „Berželis''	Lydos g. 4
35	Šiaulių lopšelis-darželis „Dainelė''	Dainų g. 28
36	Šiaulių lopšelis-darželis „Eglutė''	K. Korsako g. 6A
37	Šiaulių lopšelis-darželis „Ežerėlis''	Ežero g. 70
38	Šiaulių lopšelis-darželis „Gintarėlis''	Saulės takas 5
39	Šiaulių lopšelis-darželis „Gluosnis''	J. Janonio g. 5
40	Šiaulių lopšelis-darželis „Kregždutė''	A.J. Greimo g. 60
41	Šiaulių lopšelis-darželis „Vaikystė''	Krymo g. 3
42	Šiaulių lopšelis-darželis „Bitė“	Lieporių g. 4
43	Šiaulių lopšelis-darželis „Pasaka''	Statybininkų g. 7
44	Šiaulių lopšelis-darželis „Pupų pėdas''	Dainų g. 88
45	Šiaulių lopšelis-darželis „Rugiagėlė''	Dainų g. 31
46	Šiaulių lopšelis-darželis „Salduvė''	Vilniaus g. 38 D
47	Šiaulių lopšelis-darželis „Sigutė''	J. Basanavičiaus g. 92
48	Šiaulių lopšelis-darželis „Trys nykštukai''	Tilžės g. 41
49	Šiaulių lopšelis-darželis „Voveraitė''	Saulės takas 7
50	Šiaulių lopšelis-darželis „Pelėdžiukas''	Darbininkų g. 30
51	Šiaulių lopšelis-darželis „Žilvitis''	Marijampolės g. 8
52	Šiaulių lopšelis-darželis „Žiogelis''	Dainų g. 11
53	Šiaulių lopšelis-darželis „Žirniukas''	M. Valančiaus g. 31A
54	Šiaulių „Dagilėlio" dainavimo mokykla	Vytauto g. 113
55	Šiaulių dailės mokykla	Gumbinės g. 18
56	Šiaulių jaunųjų gamtininkų centras	Žuvininkų g. 18
57	Šiaulių techninės kūrybos centras	Gumbinės g. 18
58	Šiaulių jaunųjų turistų centras	Rygos g. 36
59	Šiaulių menų mokykla	Aušros al. 52
60	Šiaulių 1-oji muzikos mokykla	Trakų g. 39
61	Šiaulių Dainų muzikos mokykla	Dainų g. 26
62	Šiaulių švietimo kompetencijų centras	Pakalnės g. 6A
63	Šiaulių miesto pedagoginė psichologinė tarnyba	Pakalnės g. 6A
64	Šiaulių dailės galerija	Vilniaus g. 245
65	Šiaulių kultūros centras	Aušros al. 31
66	Šiaulių miesto koncertinė įstaiga „Saulė“	Tilžės g. 140
67	Šiaulių kultūros centras „Laiptų galerija“	Žemaitės g. 83
68	Šiaulių miesto savivaldybės viešoji biblioteka	K. Korsako g. 10
69	Šiaulių sporto centras „Dubysa''	Gumbinės g. 18
70	Šiaulių sporto centras „Atžalynas''	Ežero g. 70
71	Šiaulių teniso akademija	Gardino g. 8
72	Šiaulių lengvosios atletikos ir sveikatingumo centras	S. Daukanto g. 25
73	Šiaulių regbio ir žolės riedulio akademija	Pumpučių g. 19
74	Šiaulių plaukimo centras „Delfinas''	Ežero g. 11A
75	Šiaulių municipalinė aplinkos tyrimų laboratorija	Gegužių g. 94
76	Šiaulių miesto savivaldybės socialinių paslaugų centras	Tilžės g. 63 B
77	Šiaulių miesto savivaldybės globos namai	Energetikų g. 20A
78	Šiaulių miesto šeimos centras	K. Korsako g. 61
79	Šiaulių miesto savivaldybės visuomenės sveikatos biuras	Varpo g. 9-2
80	Šiaulių miesto savivaldybės kontrolės ir audito tarnyba	Vasario 16-osios g. 62
81	Šiaulių miesto savivaldybės administracija	Vasario 16-osios g. 62
82	Šiaulių turizmo informacijos centras	Vilniaus g. 213
83	Kompleksinių paslaugų namai "Alka"	Vytauto g. 182
84	Šiaulių universitetinė gimnazija 	Dainų g. 33
85	Šiaulių apskaitos centras	Pakalnės g. 6A
	Kontroliuojamos viešosios įstaigos, priskiriamos prie VSS
86	VšĮ Šiaulių reabilitacijos centras	Pramonės g. 15A
87	VšĮ Dainų pirminės sveikatos priežiūros centras	Aido g. 18
88	VšĮ Šiaulių centro poliklinika	Vytauto g. 101
89	VšĮ Ilgalaikio gydymo ir geriatrijos centras	Vilniaus g. 125
90	VšĮ Futbolo akademija „Šiauliai“	S. Daukanto g. 23
91	VšĮ Šiaulių krepšinio akademija „Saulė“	Pramonės g. 13
92	VšĮ Šiaulių regiono atliekų tvarkymo centras	Pramonės g. 15-71
	Administruojami išteklių fondai
93	Šiaulių miesto savivaldybės iždas	Vasario 16-osios g. 62


Savivaldybės kontroliuojamų viešųjų įstaigų valdomų akcijų dalis yra 100 proc.: – VŠĮ Šiaulių reabilitacijos centras, VŠĮ Dainų pirminės sveikatos priežiūros centras, VŠĮ Šiaulių centro poliklinika, VŠĮ Šiaulių ilgalaikio gydymo ir geriatrijos centras. VšĮ futbolo akademija „Šiauliai“ valdomų akcijų dalis 78,41 proc. VšĮ Šiaulių krepšinio akademija „Saulė“ valdomų akcijų dalis 95,65 proc. VšĮ Šiaulių regiono atliekų tvarkymo centras valdomų akcijų dalis 37 proc. Informacija apie Savivaldybės kontroliuojamus asocijuotus subjektus pateikta 2 lentelėje.

2 lentelė. Savivaldybės kontroliuojami, asocijuoti ir kiti subjektai
	Valstybės ir savivaldybių įmonės	Valdomų akcijų dalis (dalininko įnašų) dalis procentais	Buveinės adresas
1	Savivaldybės įmonė Šiaulių oro uostas		Lakūnų g. 4
	Kontroliuojamos akcinės ir uždarosios akcinės bendrovės	
2	AB „Šiaulių energija“	95,30	Pramonės g. 10
3	UAB „Šiaulių vandenys“	100,00	Vytauto g. 103
4	UAB „Šiaulių gatvių apšvietimas“	100,00	Stadiono g. 2
5	UAB „Busturas“	100,00	Šarūno g. 2
	Asocijuotieji subjektai	
6	UAB Toksika	0,21	Kuro g. 15, Vilnius
	Kiti subjektai	
7	VšĮ Krepšinio klubas "Šiauliai" 	24,93	Vilniaus g. 44


UAB „Pabalių turgus“, kurio valdomų akcijų dalis yra 100 proc., įtrauktas į parduoti laikomo finansinio turto sąskaitą.
Į savivaldybės KFAR įtrauktas finansinis turtas, kurį sudaro Savivaldybei priklausantis bendrovių ir įstaigų nuosavas kapitalas.
Savivaldybės 2024 metų KFAR aiškinamojo rašto pastabose pateikta informacija parengta, remiantis pavaldžių VSS 2024 metų finansinių ataskaitų rinkinio aiškinamojo rašto pastabose pateikta informacija bei papildomai elektroniniu paštu pateiktais paaiškinimais.


. 



Savivaldybės KFAR už metus, pasibaigusius 2024 m. gruodžio 31 d., parengtas vadovaujantis Lietuvos Respublikos viešojo sektoriaus atskaitomybės įstatymo ir Viešojo sektoriaus apskaitos ir finansinės atskaitomybės standartais (toliau – VSAFAS) ir kitais Lietuvos Respublikos teisės aktų, reglamentuojančių VSS konsoliduotųjų finansinių ataskaitų rengimą, nuostatomis. 
Šis KFAR parengtas ūkinių operacijų ir įvykių apskaitai taikant kaupimo principą bei taikant vienodus apskaitos metodus panašiems sandoriams ir kitiems įvykiams panašiomis aplinkybėmis. 
Rengiant šį KFAR reikšminga suma buvo laikoma tokia suma, kuri neviršija 0,1 proc. savivaldybės konsoliduotojo turto – 1 219,64 tūkst. Eur.



Rengiant šį ataskaitų rinkinį, konsoliduotos Savivaldybės kontroliuojamų VSS finansinės ataskaitos. Konsolidavimas vykdomas sudedant finansinių ataskaitų atitinkamus straipsnius ir eliminuojant konsoliduojamų subjektų tarpusavio ūkines operacijas ir jų rezultatus. Savivaldybės konsoliduotųjų finansinių ataskaitų rinkinys parengtas Viešojo sektoriaus apskaitos ir ataskaitų konsolidavimo informacinėje sistemoje (toliau – VSAKIS) ir teikiamas Lietuvos Respublikos finansų ministerijai finansų ministro nustatytais terminais.



KFAR duomenys pateikiami tūkstančiais eurų su dviem ženklais po kablelio. 




Nematerialiojo turto apskaitos politika parengta vadovaujantis 13-ajame  VSAFAS „Nematerialusis turtas“, o nematerialiojo turto nuvertėjimo apskaičiavimo ir apskaitos metodai bei taisyklės – 22-ajame VSAFAS „Turto nuvertėjimas“, nustatyta tvarka.

Nematerialusis turtas yra pripažįstamas, jei atitinka 13-ajame VSAFAS pateiktą sąvoką ir nematerialiajam turtui nustatytus kriterijus.

Nematerialusis turtas pirminio pripažinimo metu apskaitoje yra registruojamas įsigijimo savikaina. Išlaidos, patirtos po pirkto ar susikurto nematerialiojo turto pirminio pripažinimo, didina nematerialiojo turto įsigijimo savikainą tik tais atvejais, kai galima patikimai nustatyti, kad patobulintas nematerialusis turtas teiks didesnę ekonominę naudą, t. y., kad atliktas esminis nematerialiojo turto pagerinimas.

Išankstiniai apmokėjimai už nematerialųjį turtą apskaitoje registruojami nematerialiojo turto sąskaitose.

Po pirminio pripažinimo nematerialusis turtas, kurio naudingo tarnavimo laikas ribotas, finansinėse ataskaitose yra parodomas įsigijimo savikaina, atėmus sukauptą amortizaciją ir nuvertėjimą, jei jis yra.

Nematerialiojo turto amortizuojamoji vertė yra nuosekliai paskirstoma per visą nustatytą turto naudingo tarnavimo laiką tiesiogiai proporcingu metodu. Tam tikro nematerialiojo turto vieneto amortizacija pradedama skaičiuoti nuo kito mėnesio, kai turtas pradedamas naudoti, pirmos dienos ir nebeskaičiuojama nuo kito mėnesio, kai naudojamo nematerialiojo turto likutinė vertė sutampa su jo likvidacine verte, kai turtas perleidžiamas, nurašomas arba kai apskaičiuojamas ir užregistruojamas to turto vieneto nuvertėjimas, lygus jo likutinės vertės sumai, pirmos dienos.

Nematerialiojo turto naudingo tarnavimo laikas, nustatomas atsižvelgiant į sutartis ar kitus sandorius, neturi būti ilgesnis už šių sandorių galiojimo laikotarpį. Kitam nematerialiajam turtui taikomi patvirtinti nematerialiojo turto amortizacijos normatyvai.





Ilgalaikio materialiojo turto apskaitos politika parengta vadovaujantis 12-ajame VSAFAS „Ilgalaikis materialusis turtas“, o ilgalaikio materialiojo turto nuvertėjimo apskaičiavimo ir apskaitos metodai bei taisyklės – 22-ajame VSAFAS „Turto nuvertėjimas“ nustatyta tvarka.

Ilgalaikis materialusis turtas pripažįstamas ir registruojamas apskaitoje, jei jis atitinka ilgalaikio materialiojo turto sąvoką ir VSAFAS nustatytus ilgalaikio materialiojo turto pripažinimo kriterijus.

Ilgalaikis materialusis turtas pagal pobūdį skirstomas į pagrindines grupes, nustatytas VSAFAS. 

Įsigytas ilgalaikis materialusis turtas pirminio pripažinimo momentu apskaitoje registruojamas įsigijimo savikaina.

Išankstiniai apmokėjimai už ilgalaikį materialųjį turtą apskaitoje registruojami tam skirtose ilgalaikio materialiojo turto sąskaitose.

Po pirminio pripažinimo ilgalaikis materialusis turtas, išskyrus žemę ir kultūros vertybes, finansinėse ataskaitose rodomas įsigijimo savikaina, atėmus sukauptą nusidėvėjimą ir nuvertėjimą, jei jis yra. Žemė ir kultūros vertybės po pirminio pripažinimo finansinėse ataskaitose rodomos tikrąja verte. 

Ilgalaikio materialiojo turto nudėvimoji vertė yra nuosekliai paskirstoma per visą turto naudingo tarnavimo laiką. Ilgalaikio materialiojo turto vieneto nusidėvėjimas pradedamas skaičiuoti nuo kito mėnesio, kai turtas pradedamas naudoti, pirmos dienos. Nusidėvėjimas nebeskaičiuojamas nuo kito mėnesio, kai naudojamo ilgalaikio materialiojo turto likutinė vertė sutampa su jo likvidacine verte, kai turtas perleidžiamas, nurašomas arba kai apskaičiuojamas ir užregistruojamas to turto vieneto nuvertėjimas, lygus jo likutinės vertės sumai, pirmos dienos.

Ilgalaikio materialiojo turto nusidėvėjimas skaičiuojamas taikant tiesiogiai proporcingą (tiesinį) metodą pagal Šiaulių miesto savivaldybės tarybos patvirtintus ilgalaikio materialiojo turto nusidėvėjimo normatyvus.

Kai turtas parduodamas arba nurašomas, jo įsigijimo savikaina, sukauptas nusidėvėjimas ir, jei yra, nuvertėjimas nurašomi. Pardavimo pelnas ar nuostoliai priskiriami kitos veiklos rezultatams. 

Ilgalaikio materialiojo turto rekonstravimas, remontas ar kiti darbai pripažįstami esminiu turto pagerinimu, jei padidina turto funkcijų apimtį arba pailgina turto naudingo tarnavimo laiką, arba iš esmės pagerina jo naudingąsias savybes. Šių darbų verte didinama ilgalaikio materialiojo turto įsigijimo savikaina ir (arba) patikslinamas likęs turto naudingo tarnavimo laikas. Jei atlikti darbai nepagerina naudingųjų ilgalaikio materialiojo turto savybių ar nepadidina turto funkcijų apimties, arba nepailgina jo naudingo tarnavimo laiko, jie nepripažįstami esminiu pagerinimu, o šių darbų vertė pripažįstama ataskaitinio laikotarpio sąnaudomis.

Kultūros vertybių konservavimo ir restauravimo bei nekilnojamųjų Kultūros vertybių tvarkomųjų paveldosaugos darbų ir tvarkomųjų statybos darbų išlaidos pripažįstamos sąnaudomis tą ataskaitinį laikotarpį, kai jos padaromos. 

Jei viešojo sektoriaus subjektas, siekdamas įgyvendinti viešąjį interesą, atlieka turto, kurio nevaldo, kuriuo nesinaudoja (nesinuomoja ar kitaip nesinaudoja) ir nedisponuoja, esminio pagerinimo darbus, išlaidas šiems darbams atlikti pripažįsta sąnaudomis tą ataskaitinį laikotarpį, kai jos padaromos.

Atliktų žemės gerinimo darbų, tokių kaip žemės sklypo melioravimo darbai, akmenų rinkimas, šienavimas, ir panašios išlaidos pripažįstamos sąnaudomis tą ataskaitinį laikotarpį, kai jos padaromos.

Savivaldybės VSS nematerialiojo ir materialiojo ilgalaikio turto nusidėvėjimą skaičiuoja vadovaujantis Šiaulių miesto savivaldybės tarybos 2021 m. spalio 14 d. sprendimu T-414  patvirtintais ilgalaikio turto nusidėvėjimo (amortizacijos) normatyvais.




Biologinio turto apskaitos politika nustatyta 16-ajame VSAFAS „Biologinis turtas“.

Biologinis turtas registruojamas apskaitoje, jeigu atitinka 16-ajame VSAFAS nurodytus turto pripažinimo kriterijus. 

Ne žemės ūkio veikloje naudojamo biologinio turto grupės vienetas pirminio pripažinimo ir paskesnio vertinimo metu registruojamas tikrąja verte. Jei tikrosios vertės patikimai nustatyti neįmanoma, ne žemės ūkio veikloje naudojamas biologinis turtas įvertinamas, registruojamas apskaitoje ir rodomas finansinėse ataskaitose vadovaujantis 16-uoju VSAFAS.

Pelnas arba nuostoliai, susiję su biologinio turto tikrosios vertės pasikeitimu, rodomi ataskaitinio laikotarpio, per kurį yra nustatyti, veiklos rezultatų ataskaitoje.






Atsargų apskaitos metodai ir taisyklės nustatyti 8-ajame VSAFAS „Atsargos“.

Pirminio pripažinimo metu atsargos įvertinamos įsigijimo (pasigaminimo) savikaina, o sudarant finansines ataskaitas – įsigijimo (pasigaminimo) savikaina ar grynąja realizavimo verte, atsižvelgiant į tai, kuri iš jų mažesnė. Grynoji realizavimo vertė nenustatinėjama, kai atsargas ketinama sunaudoti per šį metinį laikotarpį. 

Apskaičiuojant atsargų, sunaudotų teikiant paslaugas, ar parduotų atsargų savikainą, taikomas konkrečių kainų arba FIFO įkainojimo metodą. Atsargų įkainojimo metodo pasirinkimas priklauso nuo atsargų pobūdžio.

Sudarant finansines ataskaitas, atsargos gali būti nukainojamos iki grynosios realizavimo vertės tam, kad jų balansinė vertė neviršytų būsimos ekonominės naudos ar paslaugų vertės, kurią tikimasi gauti šias atsargas pardavus, paskirsčius ar panaudojus. 

Kai atsargos parduodamos ar perduodamos, jų balansinė vertė pripažįstama sąnaudomis to laikotarpio, kuriuo pripažįstamos atitinkamos pajamos. Atsargų sunaudojimas arba pardavimas apskaitoje registruojamas pagal nuolat apskaitomų atsargų būdą, kai buhalterinėje apskaitoje registruojama kiekviena su atsargų sunaudojimu arba pardavimu susijusi operacija.

Prie atsargų priskiriamas neatiduotas naudoti ūkinis inventorius. Atiduoto naudoti inventoriaus vertė iš karto įtraukiama į sąnaudas. Naudojamo inventoriaus kiekinė ir vertinė apskaita tvarkoma nebalansinėse sąskaitose. 





Finansinio turto apskaitos metodai ir taisyklės nustatyti 14-ajame VSAFAS „Jungimai ir investicijos į asocijuotuosius subjektus“, 15-ajame VSAFAS „Konsoliduotųjų finansinių ataskaitų rinkinys ir investicijos į kontroliuojamus subjektus“ ir 17-ajame VSAFAS „Finansinis turtas ir finansiniai įsipareigojimai“.

Finansinis turtas yra skirstomas į ilgalaikį ir trumpalaikį.

Ilgalaikiam finansiniam turtui priskiriama:
)	ilgalaikės investicijos į nuosavybės vertybinius popierius; 
)	po vienų metų gautinos sumos; 
)	kitas ilgalaikis finansinis turtas.
Trumpalaikiam finansiniam turtui priskiriama:
)	per vienus metus gautinos sumos (įskaitant ilgalaikių gautinų sumų einamųjų metų dalį); 
)	pinigai ir pinigų ekvivalentai;
)	kitas trumpalaikis finansinis turtas.
Investicijos į kitus subjektus, priklausomai nuo to, kiek procentų turima balsavimo teisių, skirstomos:
)	investicijos į kontroliuojamuosius subjektus;
)	investicijos į asocijuotuosius subjektus;
)	paprastosios investicijos.

Investicijos į kontroliuojamuosius, asocijuotuosius ir kitus subjektus apskaitoje pirminio pripažinimo momentu registruojamos savikainos metodu (įsigijimo savikaina), o vėliau bei parodomos finansinėse ataskaitose savikainos ar nuosavybės metodu. Investicijų apskaitos ir pateikimo finansinėse ataskaitose metodai pateikti 3 lentelėje.



3 lentelė. Investicijų apskaitos metodai ir pateikimas finansinėse ataskaitose
Subjektas	Šiaulių miesto savivaldybei priklausantis balsų skaičius visuotiniame dalininkų (akcininkų) susirinkime	Pateikimas finansinėse ataskaitose
		Atskirose finansinėse ataskaitose	Konsoliduotose finansinėse ataskaitose
Biudžetinės įstaigos	Pavaldi biudžetinė įstaiga		Įsigijimo savikaina, prilyginta 0 €	Konsoliduojama
Viešosios įstaigos, kurios priskiriamos viešojo sektoriaus subjektams	Kontroliuojama įstaiga	arba	bendrai kontroliuojama įstaiga		Savikainos metodu		Konsoliduojama	
Viešosios įstaigos, kurios nepriskiriamos viešojo sektoriaus subjektams	< 20%		Savikainos metodu		Savikainos metodu	
	20-50%		Nuosavybės metodu		Nuosavybės metodu	
	> 50%		Nuosavybės metodu		Nuosavybės metodu	
Akcinės bendrovės, uždarosios akcinės bendrovės	< 20%	Tikrąja verte	(17-asis VSAFAS)	Tikrąja verte	(17-asis VSAFAS)
	20-50%	Nuosavybės metodu	Nuosavybės metodu
	> 50%	Nuosavybės metodu	Nuosavybės metodu
Savivaldybės įmonės		Kontroliuojama įmonė		Nuosavybės metodu		Nuosavybės metodu	




Nuosavybės metodas – apskaitos metodas, kai investicija iš pradžių apskaitoje registruojama įsigijimo savikaina, o vėliau jos vertė didinama ar mažinama atsižvelgiant į ūkio subjekto, į kurį investuota, investuotojui tenkančios grynojo turto dalies pokyčius po įsigijimo.

Mažumos dalis

Į savivaldybės konsoliduotąsias ataskaitas įtraukta jos kontroliuojamų viešojo sektoriaus subjektų nuosavybės dalis, priklausanti dalininkams, kurie nėra savivaldybės kontroliuojami viešojo sektoriaus subjektai, savivaldybės konsoliduotose finansinėse ataskaitose rodoma kaip mažumos dalis.



Gautinos sumos pirminio pripažinimo metu yra įvertinamos įsigijimo savikaina.

Finansinėse ataskaitose ilgalaikės gautinos sumos parodomos amortizuota savikaina, atėmus nuvertėjimo nuostolius. 

Finansinėse ataskaitose trumpalaikės gautinos sumos parodomos įsigijimo savikaina, atėmus nuvertėjimo nuostolius. 






Pinigus sudaro pinigai kasoje ir banko sąskaitose. Pinigų ekvivalentai yra trumpalaikės, likvidžios investicijos, kurios gali būti greitai ir lengvai iškeičiamos į žinomą pinigų sumą. Tokių investicijų terminas neviršija trijų mėnesių, o vertės pokyčių rizika yra labai maža.





Finansavimo sumų apskaitos metodai ir taisyklės nustatyti 20-ajame VSAFAS „Finansavimo sumos“.

Finansavimo sumos pripažįstamos, kai atitinka 20-ajame VSAFAS nustatytus kriterijus.

Finansavimo sumos – savivaldybės iš valstybės biudžeto, Europos Sąjungos (finansinė parama), užsienio valstybių ir tarptautinių organizacijų bei iš kitų šaltinių gauti arba gautini pinigai arba kitas turtas, skirtas nustatytiems tikslams ir programoms įgyvendinti. Finansavimo sumos apima gautus arba gautinus pinigus, ir kitą turtą pavedimams vykdyti, kitas lėšas išlaidoms kompensuoti ir paramos būdu gautą turtą.

Gautinos finansavimo sumos apskaitoje registruojamos kai užtikrinama, kad tenkinamos visos finansuotojo nustatytos sąlygos finansavimui gauti ir kai yra gauta įrodymų, kad finansavimo sumos bus suteiktos. 

Gautos (gautinos) finansavimo sumos pagal paskirtį skirstomos į:

)	finansavimo sumas nepiniginiam turtui įsigyti;
)	finansavimo sumas kitoms išlaidoms kompensuoti.

Finansavimo sumos nepiniginiam turtui yra gaunamos kaip nemokamai gautas ilgalaikis turtas arba atsargos, įskaitant paramą, arba kaip pinigai, skirti įsigyti ilgalaikį arba trumpalaikį nepiniginį turtą.

Finansavimo sumos kitoms išlaidoms yra skirtos ataskaitinio laikotarpio išlaidoms kompensuoti. Finansavimo sumomis, skirtomis kitoms išlaidoms kompensuoti, yra laikomos visos likusios finansavimo sumos, nepriskiriamos nepiniginiam turtui įsigyti.

Gautos (gautinos) ir panaudotos finansavimo sumos arba jų dalis pripažįstamos finansavimo pajamomis tais laikotarpiais, kuriais patiriamos su finansavimo sumomis susijusios sąnaudos.

Gautos ir perduotos kitiems viešojo sektoriaus subjektams finansavimo sumos, apskaitoje sąnaudomis nepripažįstamos. Perdavus finansavimo sumas kitiems viešojo sektoriaus subjektams, mažinamos gautos finansavimo sumos, registruojant perduotas finansavimo sumas.

Gautos ir perduotos ne viešojo sektoriaus subjektams finansavimo sumos, registruojamos kaip sąnaudos, kartu pripažįstant finansavimo, kuris buvo skirtas šiam tikslui, pajamas.

Kai iš savo uždirbtų pajamų finansuojamas kitas viešojo sektoriaus subjektas arba ne viešojo sektoriaus subjektas, apskaitoje užregistruojamos finansavimo sąnaudas.





Finansinių įsipareigojimų apskaitos principai, metodai ir taisyklės nustatyti vadovaujantis 17-ajame VSAFAS „Finansinis turtas ir finansiniai įsipareigojimai“, 18-ajame VSAFAS „Atidėjiniai, neapibrėžtieji įsipareigojimai, neapibrėžtasis turtas ir poataskaitiniai įvykiai“, 19-ajame VSAFAS „Nuoma, finansinė nuoma (lizingas) ir kitos turto perdavimo sutartys“ ir 24-ajame VSAFAS „Su darbo santykiais susijusios išmokos“  nustatyta tvarka.

Įsipareigojimai skirstomi į ilgalaikius ir trumpalaikius. 

Ilgalaikiams finansiniams įsipareigojimams priskiriama: 

a.	ilgalaikiai atidėjiniai; 

b.	ilgalaikiai finansinės nuomos (lizingo) įsipareigojimai; 

c.	kiti ilgalaikiai įsipareigojimai.

Trumpalaikiams finansiniams įsipareigojimams priskiriama: 

)	trumpalaikiai atidėjiniai; 
)	ilgalaikių įsipareigojimų einamųjų metų dalis; 
)	trumpalaikiai finansiniai įsipareigojimai; 
)	mokėtinos dotacijos ir finansavimo sumos; 
)	mokėtinos sumos į biudžetus, fondus; 
)	mokėtinos sumos, susijusios su vykdoma veikla;
)	 kiti trumpalaikiai finansiniai įsipareigojimai.

Pirminio pripažinimo metu finansiniai įsipareigojimai įvertinami ir registruojami įsigijimo savikaina. Vėliau šie įsipareigojimai įvertinami:

) ilgalaikiai finansiniai įsipareigojimai – amortizuota savikaina; 

) trumpalaikiai finansiniai įsipareigojimai – įsigijimo savikaina, išskyrus atvejus, kai 17 VSAFAS numato išimtis dėl amortizuotos savikainos skaičiavimo arba amortizuotos savikainos pokytis yra nereikšmingas, t. y. kai pokytis nesudaro 10 proc. įsigijimo savikainos vertės. 




Atidėjiniu laikomas įsipareigojimas, kurio galutinės įvykdymo sumos arba įvykdymo laiko negalima tiksliai nustatyti, tačiau galima patikimai įvertinti.
Atidėjiniai pripažįstami ir registruojami apskaitoje tada ir tik tada, kai dėl įvykio praeityje turima dabartinę teisinę prievolę ar neatšaukiamas pasižadėjimas, ir tikėtina, kad jam įvykdyti bus reikalingi ištekliai, o įsipareigojimo suma gali būti patikimai įvertinta. Jei patenkinamos ne visos šios sąlygos, atidėjiniai nėra pripažįstami, o tiktai informacija apie susijusį su tikėtina sumokėti suma neapibrėžtąjį įsipareigojimą yra pateikiama finansinių ataskaitų aiškinamajame rašte.
Atidėjiniai yra peržiūrimi paskutinę kiekvieno ataskaitinio laikotarpio dieną ir koreguojami, atsižvelgiant į naujus įvykius ar aplinkybes, kad parodytų tiksliausią dabartinį įvertinimą.




Registruojant apskaitoje nuomos sutartims taikomas turinio viršenybės prieš formą principas. Ar nuoma bus laikoma veiklos nuoma, ar finansine nuoma, priklauso ne nuo sutarties formos, o nuo jos turinio ir ekonominės prasmės.

Nuomos sandoriai grupuojami į veiklos nuomos ar finansinės nuomos (lizingo) sandorius, atsižvelgiant į tai, kiek turto nuosavybės teikiamos naudos ir rizikos tenka nuomotojui ir kiek nuomininkui. 

Nuoma yra laikoma finansine nuoma, jei iš esmės visa su turto nuosavybe susijusi nauda ir didžioji dalis rizikos perduodama nuomininkui. Nuoma apskaitoje laikoma finansine nuoma, jeigu sutartyje yra nustatyta (arba sutarties sąlygos apsprendžia) bent viena iš šių sąlygų:

)	nuomos laikotarpio pabaigoje nuomotojas perduoda nuomininkui turto nuosavybės teisę; 
)	nuomos laikotarpio pabaigoje nuomininkas turi teisę įsigyti turtą už kainą, kuri, tikimasi, bus reikšmingai mažesnė (daugiau nei 30 proc.) už jo tikrąją vertę nuomos laikotarpio pabaigoje, ir nuomos laikotarpio pradžioje labai tikėtina, kad šia teise bus pasinaudota; 
)	nuomos laikotarpis apima lygią ar ilgesnę nei 75 procentai turto ekonominio naudingo tarnavimo laiko dalį, net jei turto nuosavybės teisės nenumatoma perduoti; 
)	nuomos laikotarpio pradžioje dabartinė pagrindinių nuomos įmokų vertė sudaro ne mažiau kaip 90 procentų nuomojamo turto tikrosios vertės; 
)	nuomojamas turtas yra specifinės paskirties, šio turto savybės ir paskirtis negali būti lengvai pakeičiami ir, neatlikus didesnių pakeitimų, juo naudotis galėtų tik nuomininkas.

Apskaitoje registruojamos finansinės nuomos įmokos yra padalijamos, išskiriant turto vertės dengimo sumą, palūkanas ir kitas įmokas (kompensuotinas nuomos sumas, neapibrėžtus nuomos mokesčius ir pan., jei jie yra numatyti finansinės nuomos sutartyje).

Palūkanos priskiriamos finansinės ir investicinės veiklos sąnaudoms ir apskaitoje yra registruojamos kaupimo principu, t. y. registruojamos tą ataskaitinį laikotarpį, už kurį apskaičiuojamos ateityje mokėtinos palūkanos. Finansinės nuomos būdu įsigyto ilgalaikio materialiojo turto nudėvimoji vertė paskirstoma per visą jo naudingo tarnavimo laiką, kaip nurodyta Ilgalaikio materialiojo turto apskaitos tvarkos apraše. 

Jei parduotas turtas po pardavimo yra išsinuomojamas pagal atgalinės finansinės nuomos sutartį, pelnas, gautas pardavus turtą, tą laikotarpį, kurį turtas buvo parduotas, nepripažįstamas. Savivaldybės administracija pelną, gautą pardavus turtą, registruoja apskaitoje kaip būsimųjų laikotarpių pajamas ir nudėvi per likusį atgalinės finansinės nuomos būdu įsigyto turto naudingo tarnavimo laiką, apskaičiuota nusidėvėjimo suma mažindama nusidėvėjimo sąnaudas. Atgalinės finansinės nuomos sutarties ekonominė prasmė prilyginama paskolai, užtikrintai įkeitimu, kai finansinės nuomos paslaugos teikėjas skolina finansinės nuomos paslaugos gavėjui pinigus, kaip užstatą naudodamas nupirktą ir išnuomotą turtą.

Nuoma laikoma veiklos nuoma, kai didžioji dalis su turto nuosavybe susijusios rizikos ir naudos neperduodama nuomininkui, o lieka nuomotojui. Nuomos įmokos pagal veiklos nuomos sutartį yra registruojamos apskaitoje kaip sąnaudos tolygiai (tiesiniu metodu) per nuomos laikotarpį.




Pajamų apskaitos principai, metodai ir taisyklės nustatyti 9-ajame VSAFAS „Mokesčių ir socialinių įmokų pajamos“, 10-ajame VSAFAS „Kitos pajamos“ ir 20-ajame VSAFAS „Finansavimo sumos“.
Pajamų apskaitai taikomas kaupimo principas. Pajamos registruojamos apskaitoje ir rodomos finansinėse ataskaitose tą ataskaitinį laikotarpį, kurį yra uždirbamos, t. y. kurį suteikiamos viešosios paslaugos, atliekami darbai ar kt., nepriklausomai nuo pinigų gavimo momento.

Finansavimo pajamos pripažįstamos tuo pačiu laikotarpiu, kai yra patiriamos su šiomis pajamomis susijusios sąnaudos. Registruojant visas su finansavimo pajamų pripažinimu susijusias ūkines operacijas, panaudojant detalizuojančius požymius nurodoma, kokios valstybės funkcijos ir kurios programos vykdymui buvo pripažintos finansavimo pajamos.

Mokesčių pajamos pripažįstamos tą ataskaitinį laikotarpį, kurį įvyksta mokestinis įvykis, jei mokesčių prievolės sumą galima patikimai įvertinti iki ataskaitinio laikotarpio, kuriuo įvyko mokestinis įvykis, finansinių ataskaitų parengimo dienos. Jeigu mokesčių prievolės suma negali būti patikimai įvertinta, pajamos nėra pripažįstamos. Tokiu atveju pajamos pripažįstamos anksčiausią ataskaitinį laikotarpį, kurį mokesčių prievolės suma gali būti patikimai įvertinta.

Pajamos, išskyrus finansavimo pajamas, pripažįstamos, kai tikėtina, jog bus gauta su sandoriu susijusi ekonominė nauda, kai galima patikimai įvertinti pajamų sumą bei su pajamų uždirbimu susijusias sąnaudas.

Finansinės ir investicinės veiklos pajamas sudaro: palūkanų pajamos, dividendų pajamos, baudų ir delspinigių pajamos, teigiama valiutų kurso įtaka.

Dividendų pajamos pripažįstamos Savivaldybės iždo pajamomis, kai įmonės, kurių akcijų turi savivaldybės administracija, paskelbia dividendus, kurie teisės aktų nustatyta tvarka turi būti pervesti į savivaldybės biudžetą. Jeigu iždas negauna informacijos apie paskelbtus dividendus, dividendų pajamos pripažįstamos pagal gautas dividendų įplaukas.

Palūkanų pajamomis pripažįstamos palūkanos, gaunamos  už bankuose laikomus indėlius ir lėšų likutį einamojoje sąskaitoje ir kt.

Pajamomis laikoma tik Savivaldybės administracijos gaunama ekonominė nauda. Savivaldybės iždo pajamomis pripažįstamos:

)	asignavimų valdytojų surinktos pajamos, jei asignavimų valdytojas yra atsakingas už tam tikrų sumų administravimą ir surinkimą, tačiau teisės aktų nustatyta tvarka privalo pervesti surinktas sumas į savivaldybės biudžetą ir neturi teisės šių sumų ar jų dalies atgauti tą patį ar vėlesniais ataskaitiniais laikotarpiais;

)	asignavimų valdytojų uždirbtos pajamos, kurias jie teisės aktų nustatyta tvarka turi neatlygintinai pervesti į savivaldybės biudžetą.

Pajamomis nepripažįstamos trečiųjų asmenų vardu surinktos sumos, kadangi tai nėra  gaunama ekonominė nauda. Jei Savivaldybės administracija yra atsakinga už tam tikrų sumų administravimą ir surinkimą, tačiau teisės aktų nustatyta tvarka privalo pervesti surinktas sumas į biudžetą ir neturi teisės šių sumų ar jų dalies atgauti tą patį ar vėlesniais ataskaitiniais laikotarpiais, registruojant pajamas kartu registruojamos į biudžetą pervestinos sumos.






Sąnaudų apskaita vedama vadovaujantis 11-uoju VSAFAS „Sąnaudos“ nurodytais principais, metodais ir taisyklėmis. Sąnaudų, susijusių su konkrečių turto, finansavimo sumų ir įsipareigojimų straipsnių apskaita, principai nustatyti šių straipsnių apskaitą reglamentuojančiuose VSAFAS.

Sąnaudos apskaitoje pripažįstamos vadovaujantis kaupimo ir palyginamumo principais tuo ataskaitiniu laikotarpiu, kai uždirbamos su jomis susijusios pajamos, neatsižvelgiant į pinigų išleidimo laiką. Tais atvejais, kai per ataskaitinį laikotarpį padarytų išlaidų neįmanoma tiesiogiai susieti su konkrečių pajamų uždirbimu ir jos neduos ekonominės naudos ateinančiais ataskaitiniais laikotarpiais, šios išlaidos pripažįstamos sąnaudomis tą laikotarpį, kada buvo patirtos.
Sąnaudų dydis įvertinamas sumokėta arba mokėtina pinigų arba jų ekvivalentų suma. Tais atvejais, kai numatytas ilgas atsiskaitymo laikotarpis ir palūkanos nėra išskirtos iš bendros mokėtinos sumos, sąnaudų dydis įvertinamas diskontuojant atsiskaitymo sumą taikant rinkos palūkanų normą.




Sandorių užsienio valiuta apskaitos principai nustatyti 21-ajame VSAFAS „Sandoriai užsienio valiuta“.

Sandoriai užsienio valiuta pirminio pripažinimo metu registruojami apskaitoje Buhalterinės apskaitos įstatyme nustatyta tvarka. Pelnas ir nuostoliai iš sandorių užsienio valiuta bei iš užsienio valiuta išreikšto turto ir įsipareigojimų likučių perkainojimo dieną yra registruojami finansinės ir investicinės veiklos pajamų ar sąnaudų sąskaitose.

Valiutinių straipsnių likučiai ataskaitinio laikotarpio pabaigoje perskaičiuojami pagal Buhalterinės apskaitos įstatyme numatytą tvarką.  





Turto nuvertėjimo apskaitos principai, metodai ir taisyklės nustatyti 8-ajame VSAFAS „Atsargos“, 17-ajame VSAFAS „Finansinis turtas ir finansiniai įsipareigojimai“ ir 22-ajame VSAFAS „Turto nuvertėjimas“.

Nuostoliai dėl turto nuvertėjimo apskaitoje pripažįstami pagal nuvertėjimo požymius. Sudarant finansinių ataskaitų rinkinį, nustatoma, ar yra turo nuvertėjimo požymių. Jeigu yra vidinių ar išorinių nuvertėjimo požymių, nustatoma turto atsiperkamoji vertė, kuri palyginama su turto balansine verte. 

Nuostoliai dėl turto nuvertėjimo apskaitoje registruojami apskaičiuotų nuostolių suma mažinant turto balansinę vertę bei ta pačia suma registruojant ataskaitinio laikotarpio pagrindinės arba kitos veiklos sąnaudas.

Turto nuvertėjimas nėra tolygus nurašymui. Turto nuvertėjimo atveju yra mažinama turto vieneto balansinė vertė, tačiau išsaugoma informacija apie turto įsigijimo savikainą, t. y. turto vieneto įsigijimo savikaina apskaitoje lieka tokia pati kaip iki nuvertėjimo nustatymo, o nuvertėjimas registruojamas atskiroje sąskaitoje. Turto nuvertėjimas apskaitoje yra registruojamas ne didesne verte nei turto balansinė vertė.

Kai vėlesnį ataskaitinį laikotarpį, pasikeitus aplinkybėms, atkuriama anksčiau pripažinta turto nuvertėjimo suma, turto balansinė vertė po nuvertėjimo atkūrimo negali viršyti jo balansinės vertės, kuri būtų buvusi, jeigu turto nuvertėjimas nebūtų buvęs pripažintas.

Pripažinus ilgalaikio materialiojo ar nematerialiojo turto nuvertėjimo nuostolį, perskaičiuojamos būsimiesiems ataskaitiniams laikotarpiams tenkančios turto nusidėvėjimo (amortizacijos) sumos, kad turto nudėvimoji (amortizuojamoji) vertė po nuvertėjimo būtų tolygiai paskirstyta per visą likusį jo naudingo tarnavimo laiką, t. y. nuvertėjimo suma nudėvima per likusį naudingo tarnavimo laiką, mažinant nusidėvėjimo sąnaudas.





Neapibrėžtųjų įsipareigojimų ir neapibrėžtojo turto apskaitos principai nustatyti 18-ajame VSAFAS „Atidėjiniai, neapibrėžtieji įsipareigojimai, neapibrėžtasis turtas ir poataskaitiniai įvykiai“.

VSS nepripažįsta neapibrėžtųjų įsipareigojimų ir neapibrėžtojo turto balanso sąskaitose, tačiau neapibrėžtieji įsipareigojimai ir neapibrėžtasis turtas registruojami nebalansinėse sąskaitose. Neapibrėžtieji įsipareigojimai nerodomi nei finansinės būklės ataskaitoje, nei veiklos rezultatų ataskaitoje, o informacija apie juos pateikiama aiškinamajame rašte. Kai tikimybė, kad reikės panaudoti turtą įsipareigojimui apmokėti yra labai maža, informacija apie juos aiškinamajame rašte nebūtina. Informacija apie neapibrėžtąjį turtą ir neapibrėžtuosius įsipareigojimus peržiūrima kiekvieno ataskaitinio laikotarpio paskutinę dieną, siekiant užtikrinti, kad pasikeitimai būtų tinkamai atskleisti aiškinamajame rašte.

Neapibrėžtasis turtas finansinėse ataskaitose neparodomas, kol nėra aišku, ar jis duos VSS ekonominės naudos. Jei ekonominė nauda tikėtina, tačiau nėra žinoma, kad ji bus gauta, informacija apie neapibrėžtąjį turtą pateikiama aiškinamajame rašte.




Finansinių metų pradžioje praėjusių metų perviršis ar deficitas, užregistruotas sąskaitoje 3110001 „Einamųjų metų perviršis ar deficitas (išskyrus nuosavybės metodo įtaką)“ , pripažįstamas ankstesnių metų perviršiu ar deficitu ir perkeliamas į 3110002 sąskaitą „ Sukauptas ankstesnių metų perviršis ar deficitas (išskyrus nuosavybės metodo įtaką)“, o nuosavybės metodo įtaka užregistruota sąskaitoje 3120001 „Einamųjų metų nuosavybės metodo įtaka“ pripažįstama ankstesnių metų nuosavybės metodo įtaka ir perkeliama į 3120002 sąskaitą  „Sukaupta ankstesnių metų nuosavybės metodo įtaka“.




Poataskaitinių įvykių apskaitos ir pateikimo finansinėse ataskaitose taisyklės pateiktos 18-ajame VSAFAS „Atidėjiniai, neapibrėžtieji įsipareigojimai, neapibrėžtasis turtas ir poataskaitiniai įvykiai“.

Poataskaitiniai įvykiai, kurie suteikia papildomos informacijos apie VSS finansinę padėtį paskutinę ataskaitinio laikotarpio dieną yra laikomi koreguojančiais įvykiais ir atsižvelgiant į jų įtakos reikšmę parengtoms finansinėms ataskaitoms, yra parodomi finansinės būklės, veiklos rezultatų ir pinigų srautų ataskaitose. 

Nekoreguojantys poataskaitiniai įvykiai aprašomi aiškinamajame rašte, kai jie reikšmingi.




Sudarant finansinių ataskaitų rinkinį, turtas ir įsipareigojimai bei pajamos ir sąnaudos nėra užskaitomos tarpusavyje, išskyrus atvejus, kai konkretus VSAFAS reikalauja būtent tokios užskaitos (pavyzdžiui, dėl draudiminio įvykio patirtos sąnaudos yra užskaitomos su gauta draudimo išmoka).

Palyginamieji skaičiai yra koreguojami, kad atitiktų ataskaitinių metų finansinius rezultatus Apskaitos principų bei apskaitinių įverčių pasikeitimai, sudarant ataskaitinio laikotarpio finansinių ataskaitų rinkinį, pateikiami aiškinamajame rašte.





Informacijos pagal segmentus pateikimo finansinėse ataskaitose reikalavimai nustatyti 25-ajame VSAFAS „Segmentai“.
Apskaita tvarkoma pagal segmentus. Segmentai – veiklos dalys, apimančios vienarūšes teikiamas viešąsias paslaugas pagal vykdomas valstybės funkcijas, programas ir valstybės biudžetų išlaidų ekonomines klasifikacijas. 
Segmentai išskiriami pagal atliekamas valstybės valdymo funkcijas:
)	bendrųjų valstybės paslaugų;
)	gynybos;
)	viešosios tvarkos ir visuomenės apsaugos;
)	ekonomikos;
)	aplinkos apsaugos;
)	būsto ir komunalinio ūkio;
)	sveikatos apsaugos;
)	poilsio, kultūros ir religijos;
)	švietimo;
)	 socialinės apsaugos.

Turto, įsipareigojimų ir finansavimo sumų, sąnaudų ir pajamų apskaita tvarkoma pagal segmentus, t. y. taip, kad galėtų pagal segmentus teisingai užregistruoti pagrindinės veiklos sąnaudas ir pagrindinės veiklos pinigų srautus. 

Turtas, įsipareigojimai, finansavimo sumos ir sąnaudos, kurių priskyrimo prie segmento pagrindas yra neaiškus, priskiriami prie didžiausią veiklos dalį sudarančio segmento.




Apskaitos politika keičiama vadovaujantis 7-ajame VSAFAS „Apskaitos politikos, apskaitinių įverčių keitimas ir klaidų taisymas“ nustatytais principais.
VSS pasirinktą apskaitos politiką taiko nuolat arba gana ilgą laiką tam, kad būtų galima palyginti skirtingų ataskaitinių laikotarpių finansines ataskaitas. Tokio palyginimo reikia įstaigų finansinės būklės, veiklos rezultatų, grynojo turto ir pinigų srautų keitimosi tendencijoms nustatyti. Apskaitos politika keičiama dėl VSAFAS pasikeitimo arba jei kiti teisės aktai to reikalauja. 2021 m. gruodžio 28 d. Šiaulių miesto savivaldybės direktoriaus įsakymu Nr. A-2114 „Dėl Šiaulių miesto savivaldybės administracijos apskaitos tvarkos patvirtinimo“ buvo patvirtinta Šiaulių miesto savivaldybės apskaitos tvarka. Apskaitos politikos keitimas pradedamas taikyti ją pakeitus, siekiant tinkamiau parodyti įstaigų finansinę būklę, veiklos rezultatus ar pinigų srautus. Poveikis, kurį daro apskaitos politikos keitimas einamojo ataskaitinio laikotarpio informacijai ir darytų ankstesnių ataskaitinių laikotarpių informacijai, registruojamas apskaitoje tą ataskaitinį laikotarpį, kurį apskaitos politika pakeičiama ir parodomas einamojo ataskaitinio laikotarpio veiklos rezultatų ataskaitos eilutėje „Apskaitos politikos keitimo bei esminių klaidų taisymo įtaka“. Šioje eilutėje yra parodoma apskaitos politikos keitimo poveikio dalis, susijusi su ankstesniais ataskaitiniais laikotarpiais. Lyginamoji ankstesnio ataskaitinio laikotarpio informacija finansinėse ataskaitose pateikiama tokia, kokia buvo, t. y. nėra koreguojama.


. 


Apskaitos klaidos 2024 m. buvo taisomos apskaitos klaidų taisymo sąskaitose. Didžiausią įtaką klaidų taisymui turėjo finansavimo sumų eliminavimas, VSS klaidų taisymai, Savivaldybės administracijos ištaisytos ankstesnių metų klaidos, užpajamuotas turtas rinkos verte. 

P02. Pagrindinės veiklos sąnaudos pateikiamos pagal segmentus. Informacija apie pagrindinės veiklos sąnaudas pagal segmentus pateikta žemiau esančiame grafike.

  

Sąnaudos pripažįstamos tą ataskaitinį laikotarpį, kurį jos buvo padarytos, neatsižvelgiant į pinigų išleidimo laiką. Didžiausią dalį sąnaudų sudaro švietimo sąnaudos – 134 545,86 tūkst. Eur arba 33,56 proc. visų sąnaudų. Bendrų valstybės paslaugų sąnaudos – 116 913,07 tūkst. Eur arba 29,16 proc. visų sąnaudų. Per ataskaitinį laikotarpį pagrindinės veiklos sąnaudos padidėjo 142 261,69 tūkst. Eur arba 55,01 proc. Tokį didelį padidėjimo procentą lėmė 103 743,96 tūkst. Eur padidėjusios nuvertėjimo ir nurašytų sumų sąnaudos, priskiriamos bendrųjų valstybės paslaugų segmentui dėl iš Nacionalinės žemės tarnybos perimtų žemės sklypų.

P03. Nematerialusis turtas (toliau - NT). Informacija apie NT balansinės vertės pasikeitimą pateikta šio aiškinamojo rašto priede Nr. P03. 
Didžiąją dalį turimo NT sudaro kitas nematerialusis turtas  – 502,64 tūkst. Eur.
Programinė įranga ir jos licencijos – 162,11 tūkst. Eur. 
Ataskaitinio laikotarpio pabaigoje NT likutinė vertė sudarė 664,75 tūkst. Eur. Nurašyta programinės įrangos ir jų licencijų už 79,04 tūkst. Eur, amortizacija – 79,04 tūkst. Eur. Priskaičiuota viso NT amortizacijos – 468,26 tūkst. Eur. Pirkta NT už 431,00 tūkst. Eur: programinė įranga ir jos licencijos – 205,69 tūkst. Eur, patentai, autorių ir kitos teisės – 9,20 tūkst. Eur, kitas nematerialusis turtas – 216,12 tūkst. Eur. Pergrupuota į kitas turto grupes – 71,48 tūkst. Eur. Didžiausia dalis pergrupuoto turto – Šiaulių miesto savivaldybės administracijos pergrupuotas lėšų atstatymas – 71,21 tūkst. Eur.
Nematerialiojo turto, kuris yra visiškai amortizuotas, tačiau vis dar naudojamas veikloje, įsigijimo ar pasigaminimo savikainą sudaro 4 182,93 tūkst. Eur, iš jų didžioji dalis Šiaulių miesto savivaldybės administracijos – 3 448,87 tūkst. Eur.

P04. Ilgalaikis materialusis turtas (toliau - IMT). Informacija apie IMT balansinės vertės pasikeitimą per ataskaitinį laikotarpį pateikta šio aiškinamojo rašto priede Nr. P04. 
IMT likutinė vertė ataskaitinio laikotarpio pabaigoje – 919 414,48 tūkst. Eur. IMT likutinė vertė, lyginant su praėjusiu ataskaitiniu laikotarpiu, padidėjo 586 477,54 tūkst. Eur. Didžiausią turto dalį sudaro žemė, kuri yra Šiaulių miesto savivaldybės administracijos  balanse.
Žemės vertė padidėjo 562 727,37 tūkst. Eur dėl gautos neatlygintinai žemės iš Nacionalinės žemės tarnybos, sklypų pergrupavimo ir turto pergrupavimo į ilgalaikį turtą, skirtą parduoti. Laisvos valstybinės žemės  balansinė vertė padidėjo 313 779,51 tūkst. Eur. Sklypų (valstybinė žemė) vertė padidėjo 248 660,39 tūkst. Eur. Sklypų (savivaldybių žemė) vertė padidėjo 287,47 tūkst. Eur.
Pastatų vertė padidėjo 7 657,65 tūkst. Eur. Apskaičiuotas pastatų nusidėvėjimas per laikotarpį buvo 2 241,27 tūkst. Eur. Ataskaitiniu laikotarpiu pirkta pastatų už 641,89 tūkst. Eur. Neatlygintinai gauta pastatų už 297,20 tūkst. Eur. Pergrupuota į pastatų vertę už 9 222,30 tūkst. Eur, parduota už 46,24 tūkst. Eur, nurašyta už 13,61 tūkst. Eur.
Infrastruktūros statinių vertė padidėjo 10 037,21 tūkst. Eur. Pirkta už 77,93 tūkst. Eur. Gauta neatlygintinai už 563,09 tūkst. Eur. Pergrupuota iš kitų turto grupių 14 282,96 tūkst. Eur. (pergrupuotos vertės nusidėvėjimas 1 962,46 tūkst. Eur). Savivaldybės administracijos pergrupuota iš nebaigtos statybos grupės 16 498,98 tūkst. Eur, tame sk. į infrastruktūros statinius 1 525,78 tūkst. Eur, į valymo įrengimus, lietaus kanalizacijos tinklus, inžinerinius tinklus, perdavimo įtaisus 4 291,83 tūkst. Eur, į gatves 10 247,47 tūkst. Eur, į eismo reguliavimo priemones 433,91 tūkst. Eur. VšĮ Šiaulių regiono atliekų tvarkymo centras pergrupavo iš nebaigtos statybos už 3 148,99 tūkst. Eur.
Kitų statinių vertė padidėjo 3 043,76 tūkst. Eur. Pirkta už 566,25 tūkst. Eur, gauta neatlygintinai už 163,81 tūkst. Eur. Pergrupuota iš kitų turto grupių už 3 920,46 tūkst. Eur.
Mašinų ir įrengimų vertė padidėjo 2 446,68 tūkst. Eur. Pirkta už 1 908,46 tūkst. Eur, gauta neatlygintinai už 233,77 tūkst. Eur. Pergrupuota į mašinų ir įrenginių vertę už 1 532,69 tūkst. Eur. Apskaičiuotas nusidėvėjimas per laikotarpį – 1 109,79 tūkst. Eur. 
Transporto priemonių vertė  padidėjo 63,32 tūkst. Eur, pirkta už 325,10 tūkst. Eur, gauta neatlygintinai už 25,29 tūkst. Eur. Nurašyta 35,25 tūkst. Eur (nurašyto turto nusidėvėjimas – 35,25 tūkst. Eur). Apskaičiuotas nusidėvėjimas per laikotarpį – 257,11 tūkst. Eur. 
Baldų ir biuro įrangos vertė padidėjo 254,26 tūkst. Eur. Pirkto turto vertė – 2 465,74 tūkst. Eur, neatlygintinai gauta turto – 240,94 tūkst. Eur. Apskaičiuotas nusidėvėjimas per laikotarpį –  2 320,00 tūkst. Eur. Nurašyta turto už 744,42 tūkst. Eur. Pergrupuota į kitas turto grupes už  250,85 tūkst. Eur. 
Kultūros ir kitų vertybių vertė padidėjo 76,01 tūkst. Eur. 
Nebaigtos statybos ir išankstinių mokėjimų vertė padidėjo 171,28 tūkst. Eur. Pirkta statybos darbų už 43 566,5 tūkst. Eur, gauta neatlygintinai už 1,37 tūkst. Eur, nurašyta už 6,97 tūkst. Eur, pergrupuota į kitas turto grupes 43 389,97 tūkst. Eur. Savivaldybės administracija pergrupavo užbaigtus statybos darbus į infrastruktūros statinius už 1 525,77 tūkst. Eur, į valymo įrengimus, lietaus kanalizacijos tinklus, inžinerinių tinklus, perdavimo įtaisus už 4 291,83 tūkst. Eur, į gatves už 10 247,47 tūkst. Eur, į kitas mašinas ir įrenginius už 335,29 tūkst. Eur, į eismo reguliavimo priemones už 433,91 tūkst. Eur, į kitus statinius už 9 023,90 tūkst. Eur. VšĮ Šiaulių regiono atliekų tvarkymo centras pergrupavo į kitas ilgalaikio materialiojo turto grupes už 6 707,25 tūkst. Eur.
Apskaičiuotas IMT turto nusidėvėjimas per laikotarpį sudarė 14 417,21 tūkst. Eur. Ataskaitinio laikotarpio pabaigoje sukaupto nusidėvėjimo suma sudarė 152 138,37 tūkst. Eur. IMT buvo pergrupuotas, t.y. perkeltas iš vienos turto grupės į kitą, siekiant patikslinti turto priskyrimą atskiroms turto grupėms.
Valstybei nuosavybės teise priklausančio, savivaldybės patikėjimo teise valdomo ilgalaikio materialiojo turto balansinė vertė padidėjo 562 442,49 tūkst. Eur ir ataskaitinio laikotarpio pabaigoje sudarė 568 495,37 tūkst. Eur.
Materialiojo turto, kuris yra visiškai nudėvėtas, tačiau vis dar naudojamas veikloje, įsigijimo ar pasigaminimo savikaina – 34 750,27 tūkst. Eur, iš jų: VšĮ Šiaulių regiono atliekų tvarkymo centro – 18 009,39, Savivaldybės administracijos – 8 687,46 tūkst. Eur. 

P05, P06. Ilgalaikis finansinis turtas, trumpalaikės investicijos. Kontroliuojamų akcinių ir uždarųjų akcinių bendrovių jungtinės finansinės būklės ataskaitos (balansai) pateikti šio aiškinamojo rašto  priede Nr. P27. 
Ilgalaikio finansinio turto sudėtyje didžiąją dalį sudaro investicijos į kontroliuojamus ir ne viešojo sektoriaus ir asocijuotus subjektus – 217 654,43 tūkst. Eur. 
Iš viso per 2024 m. Savivaldybės administracijos investicijų vertė padidėjo 16 819,81 tūkst. Eur. 4 464,00 tūkst. Eur padidintas UAB „Šiaulių vandenys‘‘ įstatinis kapitalas Savivaldybei nuosavybės teise priklausančiu turtu, 9 976,98 tūkst. Eur padidintas SĮ Šiaulių oro uostas savininko kapitalas Savivaldybei nuosavybės teise priklausančiu turtu. Savivaldybei tenkanti ataskaitinio laikotarpio pelno dalis padidėjo 4 764,35 tūkst. Eur (AB „Šiaulių energija“ – 2 506,45 tūkst. Eur, UAB „Šiaulių vandenys‘‘ – 1 788,42 tūkst. Eur, UAB „Busturas‘‘ – 406,40 tūkst. Eur, UAB „Šiaulių gatvių apšvietimas‘‘ – 170,05 tūkst. Eur, UAB „Toksika‘‘ – 1,23 tūkst. Eur. SĮ Šiaulių oro uostas patyrė 108,20 tūkst. Eur nuostolį).
Savivaldybės administracijos gauti dividendai – 577,69 tūkst. Eur, tame sk. UAB „Šiaulių energija“ – 300,19 tūkst. Eur, UAB „Busturas“ – 150,00 tūkst. Eur, UAB „Šiaulių vandenys“ – 50,00 tūkst. Eur, UAB „Pabalių turgus“‘ – 49,00 tūkst. Eur, UAB „Šiaulių gatvių apšvietimas“  - 28,00 tūkst. Eur, UAB „Toksika“ – 0,50 tūkst. Eur.
Savivaldybės administracijos investicijų į kontroliuojamus VSS vertė laikotarpio pabaigoje sudarė 624,53 tūkst. Eur,  investicijos į kitus subjektus  – 0,10 tūkst. Eur. 
Savivaldybės administracijos parduoti laikomo finansinio turto vertė sumažėjo 259,00 tūkst. Eur ir laikotarpio pabaigoje sudarė 1 422,00 tūkst. Eur. UAB „Pabalių turgus“ tikroji vertė užregistruota pagal turto vertintojo nustatytą akcijų paketo rinkos vertę.
Ilgalaikiai terminuotieji indėliai – 219,00 tūkst. Eur, kuriuos sudaro Šiaulių Juliaus Janonio gimnazijos gautos 2016 metais tikslinės lėšos (parama) p. K. Butkaus iš Australijos, skirtos ugdymo modernizavimo ir stipendijų fondams. Sudarytos ilgalaikės terminuotos sutartys (indėlių termino pabaiga 2026 m.). Trumpalaikės investicijos – 2 647,35 tūkst. Eur - tai Šiaulių Juliaus Janonio gimnazijos – 1 847,35 tūkst. Eur (indėlių termino pabaiga 2025 m.) ir VšĮ Šiaulių centro poliklinikos – 800,00 tūkst. Eur (indėlio termino pabaiga 2025 m. gruodžio 11 d.) trumpalaikiai terminuotieji indėliai.

P07. Biologinis turtas. Biologinio turto vertė per laikotarpį padidėjo 44,30 tūkst. Eur ir siekia 9 736,42 tūkst. Eur. Savivaldybės administracijoje neatlygintinai gauta medynų iš Nacionalinės žemės tarnybos už 13,17 tūkst. Eur, pirkta želdinių už 33,72 tūkst. Eur. Jaunųjų gamtininkų centras nurašė gyvūnų už 2,79 tūkst. Eur. 

P08. Atsargos. Informacija apie atsargų vertę pagal grupes pateikta aiškinamojo rašto priede Nr. P08.
Atsargų balansinė vertė laikotarpio pabaigai – 712,86 tūkst. Eur. Didžiąją atsargų dalį sudarė medžiagos, žaliavos ir ūkinis inventorius – 550,56 tūkst. Eur ir ilgalaikis materialusis ir biologinis turtas, skirtas parduoti – 130,75 tūkst. Eur. 

P09. Išankstiniai apmokėjimai. Informacija apie išankstinius apmokėjimus pateikta aiškinamojo rašto priede Nr. P09.
Lyginant 2024 m. su 2023 m. išankstinių apmokėjimų balansinė vertė sumažėjo 12,66 tūkst. Eur ir sudarė 2 069,45 tūkst. Eur. Didžiąją dalį išankstinių apmokėjimų sudarė ateinančių laikotarpių sąnaudos ne VSS pavedimams vykdyti – 1 469,58 tūkst. Eur.

P10. Per vienerius metus gautinos sumos. Informacija apie per vienerius metus gautinas sumas pateikta aiškinamojo rašto priede Nr. P10.
Gautini mokesčiai  – 2 445,56 tūkst. Eur sudaro į Valstybinės mokesčių inspekcijos prie Lietuvos Respublikos finansų ministerijos banko sąskaitą įplaukusių gyventojų pajamų mokesčio ir kitų mokesčių suma, kuri iki 2024-12-31 liko nepervesta savivaldybei. 
Sukauptas gautinas sumas – 11 849,04 tūkst. Eur sudaro gautinos sumos pagal VSS subjektų pateiktas pažymas dėl finansavimo sumų iš Valstybės biudžeto, mokesčių pajamų ir kitos gautinos sumos.
Kitos gautinos sumos – 904,07 tūkst. Eur sudaro VšĮ Šiaulių regiono atliekų tvarkymo centro (780,99 tūkst. Eur) gautinos vietinės rinkliavos (dar nesumokėtos) ir kitų įstaigų gautinos sumos.
Gautinų sumų nuvertėjimas – 585,22 tūkst. Eur, kurio didžiąją dalį sudaro Savivaldybės administracijos gautinų sumų nuvertėjimas: gautino nuomos mokesčio už valstybinę žemę nuvertėjimas – 519,59 tūkst. Eur, gautinų sumų už negyvenamų patalpų nuomą nuvertėjimas – 45,98 tūkst. Eur, gautinų delspinigių nuvertėjimas – 18,86 tūkst. Eur.



Pinigai ir pinigų ekvivalentai ataskaitinio laikotarpio pabaigai – 43 480,18 tūkst. Eur. 
Pinigų likutį iždo sąskaitose – 33 918,95 tūkst. Eur sudaro: 7 165,66 tūkst. Eur pinigai iš valstybės biudžeto (įskaitant Europos sąjungos finansinę paramą) ir 26 753,29 tūkst. Eur pinigai iš savivaldybės biudžeto.
Pinigų likutis Savivaldybės administracijos banko sąskaitose buvo 704,40 tūkst., iš kurių didžiausia suma – 698,23 tūkst. Eur pinigai iš kitų šaltinių.
Didžiausi VSS pinigų likučiai bankų sąskaitose: VšĮ Šiaulių regiono atliekų tvarkymo centras – 2 163,45 tūkst. Eur, VšĮ Šiaulių centro poliklinika – 1 762,38 tūkst. Eur, VšĮ Šiaulių reabilitacijos centras – 603,16 tūkst. Eur, Kompleksinių paslaugų namai "Alka" – 584,66 tūkst. Eur, VšĮ Šiaulių ilgalaikio gydymo ir geriatrijos centras – 484,61 tūkst. Eur, VšĮ Dainų pirminės sveikatos priežiūros centras – 412,63 tūkst. Eur, Šiaulių „Santakos“ ugdymo centras – 216,44 tūkst. Eur, Šiaulių Ragainės progimnazija – 162,90 tūkst. Eur, Šiaulių Juliaus Janonio gimnazija – 146,11 tūkst. Eur, Šiaulių techninės kūrybos centras – 136,49 tūkst. Eur, Šiaulių miesto savivaldybės globos namai – 126,69 tūkst. Eur, Šiaulių švietimo kompetencijų centras – 126,00 tūkst. Eur, Šiaulių „Romuvos“ progimnazija – 120,40 tūkst. Eur, Šiaulių Didždvario gimnazija – 119,99 tūkst. Eur, VšĮ Futbolo akademija „Šiauliai“ – 119,10 tūkst. Eur, Šiaulių Salduvės progimnazija – 117,95 tūkst. Eur, Šiaulių miesto savivaldybės socialinių paslaugų centras – 107,48 tūkst. Eur.

P12. Finansavimo sumos. Informacija apie finansavimo sumas pagal šaltinį, tikslinę paskirtį, jų pokyčius per ataskaitinį laikotarpį pateikta aiškinamojo rašto priede Nr. P12.
Finansavimo sumos iš valstybės biudžeto ataskaitinio laikotarpio pabaigoje buvo 639 633,36 tūkst. Eur, iš Europos Sąjungos, užsienio valstybių ir tarptautinių organizacijų – 154 228,43 tūkst. Eur, iš kitų šaltinių –  12 776,84 tūkst. Eur. Iš viso finansavimo sumų – 806 638,63 tūkst. Eur. 
Finansavimo sumų iš Savivaldybės ataskaitinio laikotarpio pabaigoje konsoliduotose ataskaitose likučio nėra. Visos sumos eliminuojamos derinamose ir nederinamose operacijose. 

P13, P14. Ilgalaikiai finansiniai įsipareigojimai ir ilgalaikių įsipareigojimų einamųjų metų dalis. Informacija apie finansinių įsipareigojimų pokytį per ataskaitinį laikotarpį pateikta aiškinamojo rašto priede Nr. P13. Informacija apie paskolų įvykdymo terminus ir palūkanų normas pateikta aiškinamojo rašto priede Nr. P14.
Ataskaitinio laikotarpio pabaigai ilgalaikiai finansiniai įsipareigojimai buvo 17 199,03 tūkst. Eur, kuriuos sudarė 16 907,65 tūkst. Eur gautos paskolos ir 240,00 tūkst. Eur kiti įsipareigojimai.
Trumpalaikiai skoliniai ir ilgalaikių skolinių įsipareigojimų einamųjų metų dalis – 7 568,99 tūkst. Eur, kuriuos sudaro: gautos paskolos – 7 470,96 tūkst. Eur, finansinės nuomos (Lizingo) įsipareigojimai – 98,03 tūkst. Eur. 
Kiti įsipareigojimai 120,00 tūkst. Eur.


Ilgalaikiai atidėjiniai ataskaitinio laikotarpio pabaigai buvo 8 700,68 tūkst. Eur, kuriuos sudaro: VšĮ Šiaulių regiono atliekų tvarkymo centro ilgalaikiai atidėjiniai Šiaulių regiono nepavojingų atliekų sąvartyno uždarymui ir priežiūrai po uždarymo privalomos kaupti lėšos – 3 230,71 tūkst. Eur ir 3 377,31 tūkst. Eur grąžintina suma valstybei, dėl nepanaudotų projekto lėšų (dėl SNORAS bankroto); įstaigose užregistruoti atidėjiniai darbuotojų, pasiekusių įstatymų numatytą senatvės pensijos amžių ir įsigijusių teisę į visą senatvės pensiją, dirbant tose įstaigose, išeitinėms išmokoms mokėti.
Trumpalaikiai atidėjiniai padidėjo 732,24 tūkst. Eur ir sudaro 1 294,83 tūkst. Eur. Juos sudaro: Savivaldybės administracijos teisinės išlaidos 2025 metais tęsiamoms byloms ar byloms, kurios gali sąlygoti tolimesnius ginčus, pagal kurias gali tekti mokėti – 662,06 tūkst. Eur, Šiaulių regiono atliekų tvarkymo centro apskaitytas suformuotas atidėjinys vykstantiems teisminiams procesams – 417,55 tūkst. Eur; įstaigų užregistruoti atidėjiniai darbuotojų, pasiekusių įstatymų numatytą senatvės pensijos amžių ir įsigijusių teisę į visą senatvės pensiją, dirbant tose įstaigose, išeitinėms išmokoms mokėti.

P17. Trumpalaikės mokėtinos sumos. Informacija apie kai kurias trumpalaikes mokėtinas sumas pateikta aiškinamojo rašto priede Nr. P17.
Sukauptos mokėtinos sumos – 13 842,33 tūkst. Eur, kurios 9 221,66 tūkst. Eur buvo mažesnės nei 2023 m. Sukauptų mokėtinų sumų didžiąją dalį sudaro sukauptų atostoginių sąnaudos 11 215,77 tūkst. Eur ir kitos sukauptos mokėtinos sumos – 2 316,53 tūkst. Eur, iš kurių Savivaldybės administracijos sulaikytos mokėtinos sumos pagal vykdomų projektų rangos sutartis iki visiško darbų užbaigimo – 1 207,38 tūkst. Eur; savivaldybės ižde sukaupti mokesčiai iš VMI – 488,34 tūkst. Eur.
Tiekėjams mokėtinos sumos buvo 664,45 tūkst. Eur mažesnės nei 2023 m. ir sudarė 1 535,78 tūkst. Eur.
Kiti trumpalaikiai įsipareigojimai – 3 260,16 tūkst. Eur (357,47 tūkst. Eur didesni nei 2023 m.). 

P18. Grynasis turtas. Informacija apie grynojo turto pokyčius pateikta „Grynojo turto pokyčių ataskaitoje“.
Savivaldybės grynasis turtas apskaičiuojamas aritmetiškai – iš viso turto balansinės vertės atimama visų įsipareigojimų ir finansavimo sumų balansinė vertė. Savivaldybės grynasis turtas metų pabaigoje sudarė 352 828,06 tūkst. Eur arba 28,93 proc. nuo bendros turto sumos. Šis santykis parodo, kiek turto liktų Savivaldybei padengus visus įsipareigojimus ir grąžinus finansavimo sumas.
Grynojo turto dalį sudarantis tikrosios vertės rezervas – 46 080,96 tūkst. Eur. Tikrosios vertės rezervas padidėjo 39 936,50 tūkst. Eur Savivaldybės administracijos žemės sklypų perėmimo iš Nacionalinės žemės tarnybos – 19 224,39 tūkst. Eur; 20 771,87 tūkst. Eur padidėjo dėl ataskaitinio laikotarpio pabaigoje atlikto žemės tikrosios vertės perskaičiavimo ir kitų nekilnojamųjų kultūros vertybių įvertinimo tikrąja verte. Į Savivaldybės grynąjį turtą įtraukta nuosavybės metodo įtaka sudarė 36 322,30 tūkst. Eur. Nuosavybės metodo įtaka parodo investicijos į ne VSS vertės pokytį ir lygi savivaldybei tenkančių kontroliuojamų ne VSS nuosavo kapitalo daliai, atėmus investicijos į tą subjektą įsigijimo savikainą. 
Į savivaldybės grynąjį turtą įtrauktas sukauptas perviršis ar deficitas prieš nuosavybės metodo įtaką 2024 m. pabaigai sudarė 270 424,80 tūkst. Eur. Sukaupto perviršio ar deficito padidėjimą lėmė grynojo ataskaitinio laikotarpio perviršio padidėjimas. 


Mokesčių pajamos ataskaitinio laikotarpio pabaigai buvo 116 573,49 tūkst. Eur, lyginant su praėjusiu ataskaitiniu laikotarpiu 11 919,71 tūkst. Eur arba 11,39 proc. didesnės. Didžiausią dalį mokesčių pajamų sudaro gyventojų pajamų mokestis – 111 393,08 tūkst. Eur.

P21. Pagrindinės veiklos kitos pajamos. Informacija apie pagrindinės veiklos kitas pajamas pateikta aiškinamojo rašto priede Nr. P21.
Apskaičiuotas pagrindinės veiklos kitas pajamas sudaro 56 822,62 tūkst. Eur. Tai pajamos iš rinkliavų, suteiktų paslaugų pajamos ir kitos. 
Pajamos iš rinkliavų sudaro 9 239,56 tūkst. Eur, iš kurių 7 487,31 tūkst. Eur  VšĮ Šiaulių regiono atliekų tvarkymo centro apskaičiuotos vietinės rinkliavos.
Suteiktų paslaugų pajamų didžiąją dalį sudaro viešųjų įstaigų pajamos už suteiktas sveikatos priežiūros paslaugas: VšĮ Šiaulių centro poliklinika – 13 331,79 tūkst. Eur, VšĮ Dainų pirminės sveikatos priežiūros centras – 7 290,43 tūkst. Eur, VšĮ Šiaulių ilgalaikio gydymo ir geriatrijos centras – 5 515,15 tūkst. Eur. VšĮ Šiaulių regiono atliekų tvarkymo centro pagrindinės veiklos kitos pajamos 7 623,12 tūkst. Eur.
Pervestinos į biudžetą pagrindinės veiklos kitos pajamos – 2 607,69 tūkst. Eur.


Informacija apie finansinės ir investicinės veiklos pajamas ir sąnaudas pateikta aiškinamojo rašto priede Nr. P23.
Finansinės ir investicinės veiklos pajamas sudaro 2 299,99 tūkst. Eur, iš kurių didžiausia dalis – 1 781,45 tūkst. Eur - Savivaldybės iždo šios veiklos pajamos. Taip pat VšĮ Šiaulių regiono atliekų tvarkymo centro finansinės ir investicinės veiklos pajamos – 484,49 tūkst. Eur, kur  481,92 tūkst. Eur sudaro gautos teismo sprendimu priteistos sumos iš UAB TIS. 


Informacija apie įsipareigojimų dalį nacionaline ir užsienio valiutomis pateikta aiškinamojo rašto priede Nr. P24.

Strateginio planavimo ir finansų skyriaus vedėja	                 Vaida Kalasevičienė
2024 m. pagrindinės veiklos sąnaudos pagal segmentus, tūkst. Eur             

